ఎం. చిన్నస్వామి స్టేడియం

మంగళం చిన్నస్వామి స్టేడియం బెంగళూరులోని క్రికెట్ స్టేడియం. దీనిని కర్ణాటక స్టేట్ క్రికెట్ అసోసియేషన్ స్టేడియం అని కూడా పిలుస్తారు.

బెంగుళూరు నగరం నడిబొడ్డున, చుట్టూ సుందరమైన కబ్బన్ పార్క్, క్వీన్స్ రోడ్, MG రోడ్‌లతో ఉన్న ఈ స్టేడియం ఐదు దశాబ్దాల నాటిది. దీనికి 40,000 మంది కూర్చునే సామర్థ్యం ఉంది. టెస్టు క్రికెట్‌, వన్ డే ఇంటర్నేషనల్స్ (ODI), ట్వంటీ 20 ఇంటర్నేషనల్స్ (T20i) ఇతర ఫస్ట్-క్లాస్ క్రికెట్ మ్యాచ్‌లతో పాటు సంగీత, సాంస్కృతిక కార్యక్రమాలు కూడా ఇక్కడ జరుగుతాయి. ఈ స్టేడియం కర్ణాటక రాష్ట్ర క్రికెట్ జట్టు, ఇండియన్ ప్రీమియర్ లీగ్ ఫ్రాంచైజీ రాయల్ ఛాలెంజర్స్ లకు ఇది హోమ్ గ్రౌండ్. ఇది కర్నాటక ప్రభుత్వ యాజమాన్యంలో ఉన్న ఈ స్టేడియాన్ని 100 సంవత్సరాల కాలానికి కర్ణాటక స్టేట్ క్రికెట్ అసోసియేషన్ (KSCA)కి లీజుకు ఇచ్చారు.

గతంలో దీన్ని కర్నాటక స్టేట్ క్రికెట్ అసోసియేషన్ స్టేడియంగా పిలిచేవారు. ఆ తరువాత మాండ్యాకు చెందిన న్యాయవాది, మైసూర్ స్టేట్ క్రికెట్ అసోసియేషన్ వ్యవస్థాపక సభ్యుడు అయిన మంగళం చిన్నస్వామి ముదలియార్‌కు నివాళిగా పేరు మార్చారు. అతను నాలుగు దశాబ్దాల పాటు KSCAకి సేవలందించాడు. 1977 నుండి 1980 వరకు భారత క్రికెట్ కంట్రోల్ బోర్డ్ (BCCI) అధ్యక్షుడిగా కూడా పనిచేసాడు.

స్టేడియం నడపడానికి అవసరమైన విద్యుత్‌లో ఎక్కువ భాగం ఉత్పత్తి చేయడానికి సౌర ఫలకాలను ఉపయోగించిన క్రికెట్ స్టేడియంలలో ప్రపంచంలోనే ఇది మొదటిది. 2016లో నీటి శుద్ధి కర్మాగారాన్ని ఏర్పాటు చేసారు. 2017 జనవరిలో తడిగా ఉన్న అవుట్‌ఫీల్డ్ కారణంగా మ్యాచ్‌లు కుదించబడకుండా ఉండటానికి గాలిని పంపుచేసే వ్యవస్థ, డ్రైనేజీ వ్యవస్థలను ఏర్పాటు చేశారు.

రాయల్ ఛాలెంజర్స్ బెంగళూరు ఐపీఎల్ టైటిల్ తొలిసారిగా గెలుచుకున్న తర్వాత 2025 జూన్ 4న వేడుకల సందర్భంగా ఎం. చిన్నస్వామి స్టేడియం వెలుపల తొక్కిసలాట జరిగింది. జట్టు విజయోత్సవ పరేడ్ సందర్భంగా అభిమానుల రద్దీ కారణంగా జరిగిన తొక్కిసలాటలో కనీసం 11 మంది మరణించగా పలువురు గాయపడ్డారు.

 చరిత్ర 
కర్నాటక ప్రభుత్వం నుండి ఉదారమైన ప్రోత్సాహంతో, ఈ స్టేడియానికి 1969లో పునాది వేసారు. 1970లో నిర్మాణ పనులు ప్రారంభమయ్యాయి. 1972-73 సీజన్‌లో ఫస్ట్-క్లాస్ క్రికెట్ మ్యాచ్‌ల కోసం ఈ స్టేడియాన్ని మొదట ఉపయోగించారు. 1974-75 సీజన్‌లో వెస్టిండీస్ భారత్‌లో పర్యటించినప్పుడు ఇది టెస్టు హోదాను పొందింది.

1977 నుండి 1980 వరకు BCCI ప్రెసిడెంట్‌గా ఉండి KSCAకి సేవలందించిన M. చిన్నస్వామి ముదలియార్‌కు నివాళిగా కర్ణాటక స్టేట్ క్రికెట్ అసోసియేషన్ (KSCA) స్టేడియం పేరు మార్చారు. 1900లో మాండ్యలో జన్మించిన అతను మైసూర్ స్టేట్ క్రికెట్ అసోసియేషన్ వ్యవస్థాపక సభ్యుడు, వృత్తిరీత్యా న్యాయవాది. ఇతర ప్రముఖుల తోడ్పాటుతో అతను,1969లో ప్రైమ్ MG రోడ్ ప్రాంతంలో క్రికెట్ కోసం మైదానాన్ని కేటాయించడానికి కర్ణాటక ప్రభుత్వంపై వత్తిడి తెచ్చి విజయం సాధించడంలో కీలక పాత్ర పోషించాడు 

ఈ స్టేడియంలో మొదటి టెస్టు 1974 నవంబరు 22-29 లలో జరిగింది  యాదృచ్ఛికంగా, వెస్టిండీస్ బ్యాటింగ్ దిగ్గజాలు వివ్ రిచర్డ్స్, గార్డన్ గ్రీనిడ్జ్‌లకు అదే తొలి టెస్టు మ్యాచ్. క్లైవ్ లాయిడ్ నేతృత్వంలోని వెస్టిండీస్ 256 పరుగుల భారీ తేడాతో MAK పటౌడీ నేతృత్వం లోని భారత జట్టును చిత్తు చేసింది. 1976-77లో టోనీ గ్రెగ్ నేతృత్వంలోని టూరింగ్ ఇంగ్లిష్ జట్టుపై భారత్ ఈ మైదానంలో తొలి టెస్టు విజయాన్ని నమోదు చేసింది. ఈ వేదికపై మొదటి ODI మ్యాచ్ 1982 సెప్టెంబరు 6 న జరిగింది. ఆ మ్యాచ్‌లో భారత్ ఆరు వికెట్ల తేడాతో శ్రీలంకను ఓడించింది.

1996 విల్స్ ప్రపంచ కప్ కోసం ఈ స్టేడియంలో ఫ్లడ్‌లైట్‌లు మొదటగా ఏర్పాటు చేసారు. 1996 మార్చి 9న చిరకాల ప్రత్యర్థులు భారత పాకిస్థాన్‌ల మధ్య జరిగిన క్వార్టర్-ఫైనల్ పోరులో 39 పరుగుల తేడాతో భారతదేశం పాకిస్థాన్‌ను ఓడించింది. 2007లో, భారతదేశం, పాకిస్తాన్ ల మధ్య జరిగిన 3వ టెస్టు మ్యాచ్‌లో, సౌరవ్ గంగూలీ, యువరాజ్ సింగ్లు 61/4 నుండి 300 పరుగుల భాగస్వామ్యం సాధించి, అనేక రికార్డులను బద్దలు కొట్టారు. ఆట ముగిసే సమయానికి భారత్ సాధించిన 365/5 భారత్‌లో తొలి రోజున సాధించిన అత్యధిక స్కోరు. 300 పరుగుల భాగస్వామ్యం స్టేడియంలో అత్యధిక భాగస్వామ్యం. ఎడమచేతి వాటం బ్యాట్స్‌మెన్లు సాధించిన అత్యధిక భాగస్వామ్యం. సౌరవ్ గంగూలీ 239 పరుగులే ఎడమచేతి వాటం బ్యాట్స్‌మన్ సాధించిన అత్యధిక స్కోరు.

2000లో BCCI జాతీయ క్రికెట్ అకాడమీకి బెంగళూరును కేంద్రంగా ఎంచుకున్నప్పటి నుండి, ఈ మైదానంలో ఉన్న అకాడమీ నుండి చాలా మంది వర్ధమాన క్రికెటర్లు ఉత్తీర్ణులయ్యారు. చిన్నస్వామి స్టేడియం బెంగళూరు ఫ్రాంచైజీ జట్టు, రాయల్ ఛాలెంజర్స్ బెంగళూరు యొక్క హోమ్ గ్రౌండ్ కూడా. ఈ స్టేడియం 1996 మిస్ వరల్డ్ పోటీకి వేదికగా కూడా పనిచేసింది.

KSCA సీటింగ్ కెపాసిటీని 70,000కి పెంచాలని యోచిస్తోంది. 70,000–80,000 సీటింగ్ కెపాసిటీతో కొత్త క్రికెట్ స్టేడియాన్ని నిర్మించాలని కూడా ఆలోచించింది. అయితే, ఆ ప్రణాళికలు ఇంకా కార్యరూపం దాల్చలేదు. ఐపీఎల్ మొదటి సీజన్ కోసం ఈ స్టేడియానికి కొత్త రూపాన్ని అందించారు.

 క్రికెట్ ప్రపంచ కప్‌లు 
ఈ స్టేడియం భారతదేశంలో జరిగిన ప్రపంచ కప్‌ లన్నిటి లోనూ వన్డే ఇంటర్నేషనల్ (ODI) మ్యాచ్‌లకు ఆతిథ్యం ఇచ్చింది.

క్వార్టర్ ఫైనల్ మ్యాచ్

ICC ప్రపంచ కప్ 2011, 15వ మ్యాచ్, గ్రూప్ BICC ప్రపంచ కప్ 2011, 22వ మ్యాచ్, గ్రూప్ BICC ప్రపంచ కప్ 2011, 31వ మ్యాచ్, గ్రూప్ AICC ప్రపంచ కప్ 2011, 35వ మ్యాచ్, గ్రూప్ AICC ప్రపంచ కప్ 2011, 11వ మ్యాచ్, గ్రూప్ B

 ఈవెంట్లు 
మిస్ వరల్డ్ 1996 అందాల పోటీ ఈ స్టేడియంలో జరిగింది, భారతదేశంలో ఈ ఈవెంట్ నిర్వహించడం ఇదే తొలిసారి. గ్రీస్‌కు చెందిన ఐరీన్ స్క్లివా విజేతగా నిలిచింది.

 రికార్డులు, గణాంకాలు 
2017లో ICC 'టెస్టు స్టేటస్' మంజూరు చేసిన తర్వాత, ఈ వేదికపై తమ మొట్టమొదటి టెస్టు మ్యాచ్ 2018 జూన్ 14 న, ఆఫ్ఘనిస్తాన్ భారత్‌తో ఆడింది.

 టెస్టు మ్యాచ్ రికార్డులు 

 బ్యాటింగ్ 

+Most career runs Runs Player Period 869 (16 Innings)   సచిన్ టెండుల్కర్  1994–2012 600 (12 ఇన్నింగ్స్‌లు)   సునీల్ గవాస్కర్  1974–1987 513 (11 ఇన్నింగ్స్‌లు)   వీరేంద్ర సెహ్వాగ్  2001–2012 503 (13 ఇన్నింగ్స్‌లు)   సౌరవ్ గంగూలీ  1998–2008 450 (8 ఇన్నింగ్స్‌లు)   గుండప్ప విశ్వనాథ్  1974–1981

+Most career runs (Non-India) Runs Player Period 431 (4 ఇన్నింగ్స్‌లు)   యూనిస్ ఖాన్  2005–2007 305 (5 ఇన్నింగ్స్‌లు)   రికీ పాంటింగ్  1998–2010 287 (6 ఇన్నింగ్స్‌లు)   సైమన్ కాటిచ్  2004–2010 245 (4 ఇన్నింగ్స్‌లు)   ఆల్విన్ కాళీచరణ్  1974–1978 231 (4 ఇన్నింగ్స్‌లు)   మైకెల్ హస్సీ  2008–2010

+Highest individual score Runs Player Year 267 vs ఇండియా  యూనిస్ ఖాన్  2005 239 vs పాకిస్తాన్  సౌరవ్ గంగూలీ  2007 214 vs ఆస్ట్రేలియా  సచిన్ టెండుల్కర్  2010 201 vs పాకిస్తాన్  వీరేంద్ర సెహ్వాగ్  2005

+కెరీర్లో అత్యధిక వికెట్లు Wickets ఆటగాడు కాలం 41 (16 ఇన్నింగ్స్‌లు)   అనిల్ కుంబ్లే  1994–2008 30 (14 ఇన్నింగ్స్‌లు)   హర్భజన్ సింగ్  1998–2010 29 (9 ఇన్నింగ్స్‌లు)   రవిచంద్రన్ అశ్విన్  2012–2022 27 (15 ఇన్నింగ్స్‌లు)   కపిల్ దేవ్  1978–1994 18 (7 ఇన్నింగ్స్‌లు)   రవీంద్ర జడేజా  2015–2022

+కెరీర్లో అత్యధిక వికెట్లు (భారతేతర) Wickets ఆటగాడుకాలం 11 (4 ఇన్నింగ్స్‌లు)   డానిష్ కనేరియా  2005–2007 10 (4 ఇన్నింగ్స్‌లు)   మైకెల్ కాస్ప్రోవిజ్  1998–2004 9 (5 ఇన్నింగ్స్‌లు)   ఇక్బాల్ కాసిం  1979–1987 9 (4 ఇన్నింగ్స్‌లు)   మొహమ్మద్ సమీ  2005–2007 9 (2 ఇన్నింగ్స్‌లు)   తౌసీఫ్ అహ్మద్  1987–1987 9 (4 ఇన్నింగ్స్‌లు)   షేన్ వార్న్  1998–2004

+ఒక ఇన్నింగ్సులో గణాంకాలు గణాంకాలు ఆటగాడుసంవత్సరం 8/50 vs ఇండియా  నాథన్ ల్యాన్  2017 7/27 vs పాకిస్తాన్  మణీందర్ సింగ్  1987 7/64 vs ఇండియా  టిం సౌథీ  2012 6/41 vs ఆస్ట్రేలియా   రవిచంద్రన్ అశ్విన్  2017 6/53 vs ఇండియా  బాబ్ విల్లిస్  1977 6/59 vs న్యూజీలాండ్   నరేంద్ర హిర్వాణీ  1988 6/71 vs ఇంగ్లాండ్  బిషన్ సింగ్ బేడి  1977

+Best match figures Figures ఆటగాడు సంవత్సరం 11/224 vs ఇంగ్లాండ్   హర్భజన్ సింగ్  2004 10/126 vs ఆస్ట్రేలియా  మణీందర్ సింగ్  1987 9/120 vs పాకిస్తాన్  అనిల్ కుంబ్లే  1995 9/121 vs ఇండియా  ఇక్బాల్ కాసిం  1987 9/131 vs న్యూజీలాండ్   బి.ఎస్. చంద్రశేఖర్  1977 9/139 vs ఇండియా   తౌసీఫ్ అహ్మద్  1987

 జట్టు రికార్డులు 

+Highest innings score Score Team Year 626  vs Pakistan  2007 570  vs India  2005 541/6d  vs Sri Lanka  1974 537  vs India 2007 495  vs Australia  2010

+Lowest completed innings Score Team Year 103  vs India  2018 109  vs India  2018 109  vs India  2022 112  vs India  2017 145  vs Pakistan  1987

 భాగస్వామ్య రికార్డులు 
+అత్యధిక భాగస్వామ్యాలు  పరుగులు వికెట్ ఆటగాళ్ళు మ్యాచ్ సంవత్సరం 324 3వ యూనిస్ ఖాన్ (267) & ఇంజమామ్-ఉల్-హక్ (187) vs భారత్ 2005 308 3వ సచిన్ టెండూల్కర్ (214) & మురళీ విజయ్ (139) vs ఆస్ట్రేలియా 2010 300 5వ సౌరవ్ గంగూలీ (239) & యువరాజ్ సింగ్ (169) vs పాకిస్థాన్ 2007 207 4వ గోర్డాన్ గ్రీనిడ్జ్ (107) & క్లైవ్ లాయిడ్ (163) vs భారత్ 1974
2015 నవంబరు 10 నాటికి ఉన్న రికార్డులు

 వన్డే ఇంటర్నేషనల్ మ్యాచ్ రికార్డులు 
అత్యధిక మొత్తం: 383–6 – భారత్ v ఆస్ట్రేలియా 2013 నవంబరు 2. రెండవది 347–2 – ఆస్ట్రేలియా v ఇండియా, 2011 ప్రపంచ కప్ మ్యాచ్‌లో భారత్ - ఇంగ్లండ్ మధ్య జరిగిన మ్యాచ్‌లో 338 వద్ద టై అయిన మూడవ, నాల్గవ అత్యధిక స్కోర్లు.

అత్యధిక పరుగుల వేట: 329–7 – ప్రపంచ కప్ మ్యాచ్ సందర్భంగా 2011 మార్చి 2న 50 ఓవర్లలో ఇంగ్లండ్ 327 పరుగులకు వ్యతిరేకంగా ఐర్లాండ్ 329 (49.1 ఓవర్లలో) పరుగులు చేసింది.

అత్యధిక వ్యక్తిగత స్కోరు: రోహిత్ శర్మ 209 పరుగులు చేశాడు

అత్యధిక పరుగులు సచిన్ టెండూల్కర్ (534 పరుగులు), రోహిత్ శర్మ (437 పరుగులు), వీరేంద్ర సెహ్వాగ్ (328 పరుగులు) చేశారు.

అత్యధిక వికెట్లు జహీర్ ఖాన్ (14 వికెట్లు), జవగల్ శ్రీనాథ్ (10 వికెట్లు), వెంకటేష్ ప్రసాద్ & కపిల్ దేవ్ (తలా 8 వికెట్లు)

 IPL రికార్డులు  
అత్యధిక మొత్తం - 263 - RCB v పూణే వారియర్స్, 2013

అత్యధిక వ్యక్తిగత స్కోరు - CH గేల్, 175 (66 బంతుల్లో) RCB v పూణే వారియర్స్, 2013

ఉత్తమ బౌలింగ్ గణాంకాలు - S బద్రీ, RCB v MI 4/9, 2017

 గ్యాలరీ 

 ఇవి కూడా చూడండి 

 2025 బెంగళూరు తొక్కిసలాట
 టెస్ట్ క్రికెట్ మైదానాల జాబితా

 మూలాలు 

వర్గం:సమీక్షించని అనువాదాలున్న పేజీలు
వర్గం:భారతదేశం లోని క్రికెట్ మైదానాలు